Cretobibio

Cretobibio er en utdødd slekt av hårmygg (Bibionidae) som levde i Kritt (geologi)|Kritt-tiden.

Utseende 
Cretobibio var små (3-5 millimeter), spinkle hårmygg. Hodet var forholsvis lite, med lange (til hårmygg å være), kjegleformede antenner som bestod av 15-17 ledd. Munndelene var trolig reduserte, det er sannsynlig at de ikke tok næring til seg som voksne. Beina var spinkle og forholdsvis korte. Vingene var nokså korte og brede, vingeåren R2+3, fantes, et trekk de har felles med slektene Plecia og Penthetria, men tverr-åren mellom årene R og M var skrå, og tverr-åren mellom årene M og CuA var plassert langt ute i vingen, trekk som den har felles med gruppen Bibioninae.

Levevis 
Nesten ingenting er kjent om biologien til denne utdødde gruppen, men de levde i et nokså varmt klima, og munndelenes form tyder på at de ikke tok nærings til seg som voksne.

Utbredelse i tid og rom 
Gruppen er foreløpig bare kjent fra Kritt-tiden, mellom 125-99 millioner år før nåtid. Den er kjent fra Montsec i Spania, fra Crato-formasjonen i Brasil, og fra rav fra Myanmar.

Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae - trolig søstergruppen til Cretobibioninae
 Underfamilie †Cretobibioninae Skartveit & Ansorge, 2020 
 Slekten †Cretobibio Skartveit & Ansorge, 2020 - hittil beskrevet tre fossile arter fra Kritt-tiden
 †Cretobibio burmiticus Skartveit, 2023 
 †Cretobibio montsecensis Skartveit & Ansorge, 2020
 †Cretobibio rasnitsyni Lukashevich, Amorim & Ribeiro, 2021

Referanser 

Hårmygg
Tovinger formelt beskrevet i 2020
Fossile insekter